**Paziņojums par līdzdalības iespējām informatīvā ziņojuma projekta ”Par ugunsdrošības un civilās aizsardzības risku novērtēšanas instrumentu, tā izveidošanas un uzturēšanas izmaksām”**

**izstrādes procesā**

|  |  |  |
| --- | --- | --- |
| 1. | Dokumenta veids | Informatīvā ziņojuma projekts. |
| 2. | Dokumenta nosaukums | Informatīvā ziņojuma projekts “Par ugunsdrošības un civilās aizsardzības risku novērtēšanas instrumentu, tā izveidošanas un uzturēšanas izmaksām” (turpmāk – projekts). |
| 3. | Politikas joma un nozare vai teritorija | Valsts ugunsdrošība, glābšana un civilā aizsardzība. |
| 4. | Dokumenta mērķgrupas | Fiziskas un juridiskas personas, Valsts ugunsdzēsības un glābšanas dienests, pašvaldības, Brīvprātīgo ugunsdzēsēju biedrības.  |
| 5. | Dokumenta mērķis un sākotnēji identificētā problēmas būtība | Eiropas Komisijas Strukturālo reformu atbalsta projekta “Iekšlietu struktūras iestāžu darba efektivitātes paaugstināšana” (SRAP-1) ziņojumā norādīts, ka Valsts ugunsdzēsības un glābšanas dienesta (turpmāk – VUGD) struktūrvienību izvietojuma tīkls ir jāveido, balstoties uz risku kartēšanas rezultātiem un sabiedrībai piedāvātā pakalpojuma tvērumu. Resursu plānošana jāveic atbilstoši riska izvērtējuma rezultātiem. 2020.gadā tika īstenots Eiropas Komisijas Strukturālo reformu atbalsta projekts “Iekšlietu nozares iestāžu darbības efektivitātes paaugstināšana Latvijā” SRAP-2 (Ugunsdrošības uzraudzības procesa nākotnes modeļa izstrādes posma noslēguma ziņojums). Minētā projekta ietvaros tika ņemts vērā Ministru kabineta 2020.gada 18.augusta sēdē izskatītais un atbalstītais informatīvais ziņojums un izstrādāts ugunsdrošības uzraudzības procesa nākotnes modelis, kas balstās uz darba organizāciju digitālā vidē un sevī ietver tādus risinājumus kā klientu portāls, pašdeklarācijas risinājums, iekšējās saziņas portāls, darba izpildes vadības (resursu vadības) sistēma, elektroniska dokumentu aprite, pārbaudes veikšanas digitāls atbalsts, objektu datubāze, datu apmaiņa ar citām datu krātuvēm. Ņemot vērā minēto, tika izstrādāts šis informatīvai ziņojums. Informatīvā ziņojuma mērķis ir atainot ugunsdrošības un civilās aizsardzības riska novērtēšanas instrumenta galvenās funkcijas, raksturojumu, darbības principus, norādīt datu avotus, kas tiks izmantoti riska novērtēšanas instrumenta darbībā, kā arī norādīt ugunsdrošības un civilās aizsardzības riska novērtēšanas instrumenta procesa shēmu. Ziņojuma ietvaros sagatavota izstrādāto risinājumu SVID analīze. |
| 6. | Dokumenta izstrādes laiks un plānotā virzība | Projektu plānots iesniegt izsludināšanai Valsts sekretāru sanāksmē. |
| 7. | Dokumenti | Projekts ar pielikumiem. |
| 8. | Sabiedrības pārstāvju iespējas līdzdarboties | Rakstiski sniedzot viedokli, iebildumus un priekšlikumus par projektu. |
| 9. | Pieteikšanās līdzdalībai | Viedokli, iebildumus un priekšlikumus par projektu var iesniegt **līdz 2021. gada 5. maijam**, nosūtot uz elektroniskā pasta adresi uup@vugd.gov.lv.Iesniedzot viedokli, iebildumus un priekšlikumus par projektu, jānorāda iesniedzēja vārds, uzvārds, institūcijas nosaukums, kuru pārstāv (ja tāda ir), adrese, tālruņa numurs un elektroniskā pasta adrese. |
| 10. | Cita informācija | Nav |
| 11. | Atbildīgais darbinieks | Valsts ugunsdzēsības un glābšanas dienesta priekšnieka vietnieks Mārtiņš Baltmanis, tālrunis 27899626, martins.baltmanis@vugd.gov.lv |